Na temelju članka 42. stavka 1. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24) i članka 33. Statuta Općine Hrvace („Službeni glasnik Općine Hrvace“ broj 1/18 i 9/20), Općinsko vijeće Općine Hrvace na svojoj\_\_\_ sjednici održanoj dana \_\_\_\_\_\_\_\_\_\_\_\_\_\_\_\_ 2025. godine, donosi

**ODLUKU**

**O LOKALNIM POREZIMA OPĆINE HRVACE**

**I. TEMELJNA ODREDBA**

**Članak 1.**

Ovom se Odlukom propisuju vrste poreza koje pripadajuOpćini Hrvace**,** visina stope poreza na potrošnju i visina poreza na nekretnine te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.​

**II. VRSTE POREZA**

**Članak 2.**

Općinski porezi Općine Hrvace su:

1. porez na potrošnju
2. porez na nekretnine

**III. POREZ NA POTROŠNJU**

**Članak 3.**

Stopa poreza na potrošnju iznosi 3 %.

**Članak 4.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Područni ured Split, Ispostava Sinj.

**IV. POREZ NA NEKRETNINE**

**Članak 5.**

Porez na nekretnine plaća se godišnje 0,60 eura/m² korisne površine nekretnine, određene propisom kojim se uređuju uvjeti i mjerila za izračun zaštićene najamnine.

**Članak 6.**

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava, Područni ured Split, Ispostava Sinj.

**V. DAVANJE OVLASTI FINA-i**

**Članak 7.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 8.**

​ Postupci utvrđivanja poreza započeti po odredbama Odluke o porezima Općine Hrvace („Službeni glasnik Općine Hrvace“ broj 11/23) koji nisu dovršeni do stupanja na snagu ove Odluke, dovršiti će se prema odredbama Odluke o porezima Općine Hrvace („Službeni glasnik Općine Hrvace“ broj 11/23).

**Članak 9.**

Stupanjem na snagu ove Odluke, prestaje važiti Odluka o porezima Općine Hrvace („Službeni glasnik Općine Hrvace“ broj 11/23).

**Članak 10.**

Ova Odluka stupa na snagu osmog dana od dana objave u „Službenom glasniku Općine Hrvace“.

KLASA: PREDSJEDNIK

URBROJ: Ante Prolić, dr.med. v.r.

Hrvace, \_\_\_\_\_\_\_\_\_\_\_\_\_2025. g.

REPUBLIKA HRVATSKA

SPLITSKO-DALMATINSKA ŽUPANIJA

OPĆINA HRVACE

OPĆINSKO VIJEĆE